- Սա էլ բավականին տարողունակ հարց է, բայց փորձեմ սխեմատիկ պատասխանել: Նախ ի՞նչ բան է հայաս-տանյան աշխատաշուկա կոչվածը: Իմ խորին համոզմամբ՝ դասական առումով, աշխատաշուկա չունենք, որը որոշակի պահանջարկ է ձևավորում: Դե, եթե այստեղից հստակ ձևակերպված պատվերներ չեն գալիս, ապա շատ դժվար է կողմնորոշվել կրթական ծրագիրը վերափոխելու ընթացքում որոշակի պատվերներին համա-պատասխանեցնելը: Մյուս կողմից, պետք է նշեմ, որ, մտնելով եվրոպական բարձրագույն կրթության ընդհանուր տարածք, այսինքն՝ ներդնելով բոլոնյան համակարգը, մենք հնարավորություն ենք ստանում վերցնել նաև համաեվրոպական աշխատաշուկայի պահանջները: Ընդհանուր առմամբ, մենք դեռ հեռու ենք դասական իմաստով աշխատաշուկայի պահանջներին բավարարելուց, իհարկե, բացառությունները չհաշված: